open-index/open-wikipedia-markdown huggingface dataset:
Ghana Prison Service

**Gaana Prison Service**  e la noba na ba naŋ de yuoni zaa a wuli ba ka ba kaara a nempagere zu. A noba bama taa la nensaaloŋ ko a andonɛɛ deme zaa, nesaaloŋ be la zie ka ba ma veŋ ka teŋɛ was maaroŋ ko a noba, a Leɛ zuiŋ ka fooŋ tɔ fo kpakpaeŋ toma ka ba naŋ nyɔge fo bee e yɛlɛ mine na gaŋ a Gaana merɛ ba naŋ neŋ, see ka fo gas a nepagere yiri poɔ. A yiri ŋa e la yeŋ zannoo zie ko kpakpaeŋ deme. A noba na aŋ kaara ba nimiri naŋ moe la bonso ba ba boɔra ka Neɛ zaa faa yi zo gaa zie zaa.A Gaana prison service taa la ba yipɔgere lezaa naare ne a ayɔbu a ko a Gaana paaloŋ zaa, a yipɔge kaŋa zaa ma be la region zaa poɔ. Kyɛ a ba yiri kpoŋ zaa meŋ be la a Akiraa poɔ be la a "Director-General of Prisons and his two Deputies," Directaree Ayɔpoi na be a Prisons ane ba taa na mine meŋ na bebe a ziiri meŋɛ poɔ.
## Gaana Prison Service Yelnyɔgeraa
A nepagere yiri deme yelnyɔgeraa la ka ba veŋ laafeɛ be a Gaana paaloŋ zaa poɔ ko a noba. A meŋ veŋ ka noba bare ba fantoma aŋa nagere yɛlɛ. Ba boɔra la noba na naŋ ba veŋ ka a teŋɛ waa maaroŋ ko a Gaana paaloŋ zaa. Ba yelnyɔgeraa kpoŋ zaa la ka Gaana nyɛ maaloŋ, noba nyɛ laafeɛ aŋa ba naŋ be taa zureŋ. Ba yelboɔra kaŋa la ka neɛ wa yi a nepɔge yiriŋ ko o leɛre o meŋɛ kyɛ tuuro me a Gaana merɛ na biŋ le.
## Ba Yelkaare a Nempɔgere Yiri Poɔ
Ba yelkaara la ka a nepɔge yiri waa soŋ ko a noba naŋ na be o poɔ, ka baaloŋ faa zaa tɔɔ nyɔrɔ ba, ka ba meŋ taa laafeɛ a ba be zie na poɔ. Ba boɔra ka a noba na leɛ waa nemeŋɛ a leɛre va nyɔvorɛ a yi a yelfaare poɔ a kpɛ a yelle veɛle poɔ, A Gaana prison service yelboɔraa zaa la le. Ka ba leɛre noba na ba boɔra ka leɛre ba meŋ ne a teŋɛ poɔ. Kyɛ veŋ ka teŋɛ waa maaroŋ.
## Toma Ko A Nepɔge Yuri Deme
A Gaana Prisons Service ba na yɛlɛ da yi la a merɛ gane "Section (1) of NRCD 46 (1972)" poɔ. A be pɔge yiri deme la taa sore ka ba veŋ ka a yiri waa soŋ ko a noba na be o poɔ, neɛ ba see ka o yi zo a nepɔge yiri deme kaŋa zaa zie, a seŋ ka ba meŋ tuuro a merɛ a le a binsenne ko ba meŋ.
## Merɛ Yiibu zie
A teŋkore deme da maale la merɛ meŋɛ biŋ bee eŋ gama poɔ kyaare neŋ a nepɔgere bama. A 1992 Constitution Gaana merɛ gane poɔ. Gaana Prisons Service a "Service Administration (1991)."Prison Regulations 1958 (L.I. 412).Prisons Service Decree, 1972 NRCD 46.Prisons (Declaration of Prisons) Instrument 1971 (E.I. 22).Prison (Amendment) Regulation 1970 (L.I. 648).
Prison Standing Orders 1960
## Yɛlɛ Mine Peɛro Yiibu Zie
Ghana Yidaandɔɔ Kpoŋ

N ba Nana Addo Dankwa Akufo-Addo la a Gaana yidaandɔɔ kpoŋ a yi 7th Gyɛnoɔre 2017 wa tɔ zine. O e la a Gaana pɔlitisi nenkpoŋ kaŋa na be a Gaana poɔ. O da de la a naaloŋ yi ne N ba John Mahama naŋ da waa a Gaana yidaandɔɔ kpoŋ zieŋ.

N ba Nana Addo Dankwa Akufo Addo e la a Gaana poletese nenkpoŋ na e a Ghana yidandɔɔkpoŋ a yi 2017 poɔ.O deɛ e la a Gaana Attorney General a yi 2001 ate ta 2003 kyɛ leɛ e a Gaana Minister a ko foreign yeltare ayi 2003 te ta 2007.  O sakuuri gaabu ; O gaa la a Gaana Univasiti kpoŋ poɔ a yi (1964-1967) teŋɛ poɔ, o le gaa la London Univasiti kaŋa poɔ, ane The City Law Sakuuri ane a mine kaŋa.

## Nana Addo Dankwa Akufo Addo Dɔgebu Yɛlɛ.

Ba dɔge o la a Toloŋ kyu a 29, 1994, O e la yuomo lezaa ayɔpoi ne awae, a le wuli ka yuomo 37 la a le. O saa mine la Edwina Akufo ane Adeline Akufo Addo. A bama ayi la dɔge a Gaana yidandɔɔ Nana Akufo Addo.

## Ghana Yidandɔɔ A Ɔpa Wɛse Paaloŋ
A Ghana yidandɔɔlee da be la a Upper West paaloŋ poɔ ka O yɔ kaa kaa yeltare mine onaŋ e ka a niŋdirebɛ e bee toŋ.

A O yeltare poɔŋ, O yuo la zie ŋa ba naŋ mɛ ko a Upper West deme ka O be a Wa poɔ ka te maŋ de ba sagere eŋ be a leɛre a eŋ boma mine naŋ taa sommo ko te.

Kyɛ a te/a noba yaga da soorɔ la ka a O yoɔbo poɔŋ ka wola ka O nyɛ a Upper West paaloŋ sobie, a soorɔ ka ba da iri la a Upper West paaloŋ nu bare a ba  yelnyɔgraa poɔ be? 

A yɛlɛ ama zaa eɛ a yuoni 2024 poɔ, a yi onaŋ da yi ka kaa kaa a ziiri mine onaŋ ko a noba kɔnoɔɛ ka ba kɔ. Kyɛ yineŋ ka a ɔpa wɛse paaloŋ ba nyerɛ Maaloŋ fēē zaa agaŋzaa a Ɔpa wɛse teŋbilee na kɔglage a Maaloŋ zaa. Kyɛ gbɛɛ yaga a noba naŋ kono la korɔ ba kyɛ a innɛɛ ba kuori na ba maŋ gaa ziezaa.

## O Biiri
Nba Nana Akufo Addo taa la biiri yaga, ba mine la:

Gyankroma Akufo Addo; Valerie Obaze; Edwina Nana Dokua Akufo Addo ane ba mine kaŋa.

## Sommo Yizie
Ghana begemaale die

**Ghana Begemaale Die** e la die kaŋa boora a Ghana begemaaleba naŋ maŋ lantaa zeŋ kyɛ zɛgere a Ghana aneŋ a teŋgbuli zaa yɛlɛ ka a taa kpɛzie. Koraa bee paaloŋ kaŋa zaa maŋ be a Ghana poɔŋ maŋ vootu iri la neŋyeni ka gaa be a dieŋ ŋa poɔ a sɛgerɛ a paaloo gbuli zaa yɛlɛ laŋna taa.

Ba maŋ vootu la daana iri ka o gaa be a dieŋ ŋa poɔ yuom-gbuli kyɛ ka ba la vootu.

Ŋaa wuli ka a daana gaa a ba tona a paaloo yelfere toma, ba maŋ daa o la lɔɔ teŋɛ kyɛ la leɛ vootu iri neŋyuo. A dieŋ ŋa be a Ghana zikpoŋ paaloŋ ba naŋ boɔlɔ ka Accra.
Ghana bɔlŋmɛɛreba

## '''[[Ghana]] bɔlŋmɛɛreba'''   poɔ la bɔlŋmɛ toolere deme naŋ yi [[Africa]]. A national team te naŋ boɔla  Black stars e la Africa bɔlŋmɛ team kaŋa naŋ so o meŋɛ. O yi ne la bɔlŋmɛɛreba gyamaa yuomo naŋ pare. Ba di la kyɔtaare

## yaga a ne Afican cup of Nations  gba. A West Afriac bɔlŋmɛ faŋanyaa ŋa yi ne la bɔlŋmɛ gɔɔre yaga. Kyɛ nembuo la ka te na yeli ka o na la ba zaa kagyaa? Ace Football wuli la Ghana bɔlŋmɛ gɔbere pie ba zu na zege do saa.
Ghana Yidaandɔɔ Potuuro

A Gaana yidaandɔɔ potuuro naŋ tuuro mba Nana Akufo Addo la Dr. Mahamudu Bawumia ayi 7th Gyɛnoɔre 2017 wa tɔ zennɛ.
Ghana Yidaanpɔge

A Ghana Yidaanpɔge naŋ waa nba Nana Akufo Addo pɔge la ka ba boɔla Rebecca Naa Okaikor Akufo-Addo ayi 7th Gyɛnoɔre 2017 wa tɔ zine.
Gifty Ayew

**Gift Ayew**  toɔle la sooribie turi ko West Africa mɛbɔlŋ zu kaareba gbage lɛ ba naŋ  kaara pɔgeba naŋ ŋmeɛrɛ bɔl  ne ba kpaare.
Pɔgeba  bɔlŋmɛ sazu duobo West Africa paaloŋ, Gaana, seŋ la bennoo,a yi lɛ ba naŋ de ba nu gyagele a National Women’s Premier League, the National U-17 team, U-20 ane a senior female team, Black Queens. Gifty Ayew sagedi la, ka yɛlɛ yaga la seŋ ka ba e ka a pɔgeba bɔlŋmɛ yɛlɛ gɛrɛ do sazu ,gaŋaa zaa libie ba naŋ na de erɛ yeroŋ ba poɔ.
Gifty Twum Ampofo

**Gifty Twum-Ampofo** (Dɔge o la 11 Gyoone 1967 yuoni) o e la Gaana pɔleteseɛŋ aneŋ begemaala naŋ poɔ a wɔɔ paati. Pampana ŋa o e la begemaala ako Abuakwa North nu-neɛ lombori naŋ be a Eastern irigyin teŋa poɔ a Gaana paaloŋ.

Ampofo e la gɔmmenɛnte kpambeɛ naŋ kaara dɔba/ pɔgeba, bibilee aneŋ lambo guubu a Ghana paaloŋ poɔ.

## O Nyɔvore Piiluu Aneŋ O Sakuuri
Ba dɔge la Gifty Twum a 11 Gyuune 1967 yuoni poɔ a yi teŋa kaŋa ba naŋ boɔla Kukurantumi naŋ be a upper east irigyin a Gaana paaloŋ poɔ. O nyɛ la o gama mine ba naŋ boɔla B.Sc in biology a yi sakuukpoŋ ŋa ba naŋ boɔla UCC a 1997 yuoni poɔ. 

O lɛ gaa la nimitɔɔre a lɛ kanne a yineŋ gama mine ba naŋ boɔla MBA a yi Strategic Management a 2018 yuoni poɔ. O meŋ lɛ nyɛ la gama mine ba naŋ boɔla BSc a yi sakuukpoŋ ŋa ba naŋ boɔla Univeersity Of Ghana.

## O Toma
Gifty Twum da kanna la zannoo lombori ŋa ba naŋ boɔla science a Akosombo international sakuuri sɛre oŋ wɔ leɛ begemaala. O da e la karemazuzie soba a ko zannoo lombori kpaaroo ŋa ba naŋ e science department kyɛ da lɛ e enyɛ zuzie soba a ko feŋteŋdiglēē toma zie ŋa ba naŋ boɔla Volta River Authority. Pampana ŋa o e la gɔmmenɛnte kpambeɛ potuuro naŋ kaara nu-toma zannoo yɛlɛ.

## O Naakoɔ̃
A maakye 2016 yuoni poɔ o da arɛɛŋ a da di a wɔɔ paati nu-neɛ kyaakyaa a da are ko a Abuakwa North nu-neɛ lombori naŋ be a Eastern irigyin teŋa poɔ, a yi wagre ŋa Joseph Boakye Danquah-Adu naŋ da kɔŋ o Nyɔvore. A puoriŋ o da di la a Abuakwa North nu-neɛ lombori kyaakyaa aneŋ nuuri yaga ka a da e 10,033 nuuri, kɔɔ poɔ aŋ da e 89.60% a yi a nuuri zaa de lantaa, kyɛ ka a paati ŋa ba naŋ boɔla Ghana Freedom Party bie meŋ da nyɛ nuuri 263 kɔɔ poɔ aŋ da e 2.35% a yi a nuuri zaa poɔ, aneŋ a United People's party bie ba naŋ boɔla Isaac Kwarteng meŋ da nyɛ nuuri 901 kɔɔ poɔ aŋ da e 8.05% a yi a nuuri zaa de lantaa.

### A 2016 Nu-Neɛ Kyaakyaa
A 2016 nu-neɛ kyaakyaa kpoŋ, o da di la Abuakwa North kogo aneŋ nuuri yaga ka da e 17,838 kɔɔ poɔ o na da e 59.23% a yi a nuuri zaa de lantaa poɔ, kyɛ ka neɛ naŋ da areko a kataweɛ paati ka ba boɔla Victor Emmanuel Smith meŋ da nyɛ nuuri ka a da e 11,754 kɔɔ poɔ aŋ da e 39.03% a yi nuuri zaa de lantaa, kyɛ ka neɛ naŋ da are o yoŋ ka ba boɔla Adjei Patrick Danqua meŋ da nyɛ nuuri 524 kɔɔ Poɔ aŋ e 1.74% a yi a nuuri zaa de lantaa.

### A 2020 Nu-Neɛ Kyaakyaa
A 2020 nu-neɛ kyaakyaa yuoni o lɛ di la a Abuakwa North  kogo aneŋ nuuri yaga ka a da e 17,653 kɔɔ poɔ aŋ da e 53.2% a yi a nuuri zaa de laŋtaa, kyɛ ka a kataweɛ paati bie meŋ da nyɛ nuuri 15,551 kɔɔ poɔ aŋ e 46.8% a yi a nuuri zaa de lantaa.

### Kɔmɛtiiri O Naŋ Poɔ
O e la neɛ naŋ poɔ a Gaana paaloŋ libie kɔre yɛlɛ  kɔmɛtii aneŋ paaloŋ zaane yɛlɛ Kɔmɛtii.

## O Meŋa Nyɔvore
O bare la o serɛ kyɛ taa biiri bata, o e la kristabie, o gɛrɛ la a Methodist.

## O Nimimaarooŋ Toma

A 2020 yuoni poɔ o da de la bondirii/sēēmaa a da tɔre ko a o nu-neɛ lombori o naŋ kaara, noba 35,000 da nyɛ a na sombo ŋa.

## Sombo Yizie
Ghana poɔ nenwogi

## Gaana poɔ newogi;

Sulemana Abdul Samed A.K.A Awuche(a tɛgɛ la te gara a Hausa kɔkɔre poɔ).Ba dɔge o la "Northern Region" poɔ 1994.Asibiti tontonema kyagi/kyɛge la ana dɔɔ ŋa eŋgane poɔ a nyɛ baaloŋ ŋa ba naŋ boɔlɔ ka "endocrine disorder acromegaly".Boma mine ba na boɔlɔ " hormone "la baara o poɔ yaga.Duore tɛreba ŋa ba naŋ boɔlɔ BBC duoro poɔ wuli ka Abdul Samed da e la 7feeti ane 4eŋgyisi wogeloŋ. Kyɛ peɛroo meŋ naŋ la yire ziiri mine wuli ka a asibiti na ba naŋ da manne a dɔɔ ga wogiloŋ gbɛre ŋmeɛbo da be la be. 

A naa zaa ka ana dɔɔ ŋa da baara la yaga kyɛ o da voorɔ la nyevo soŋ. Abdul Samed gaa la sakuuri a nyɛ toma . O yɛle ka o puoro sɔra la ŋmene ka ka o soŋ ka o de pɔge a dɔge biiri.

Abdul Samed gaa la asibitiri gyamaa ana bɔ sambo ko o baaloŋ ŋa naŋ vɛŋ ka o baara yaga zaa. O gaa la nembitoɔre te kpaaŋ noba naŋ taa a baalo ŋa toɔla naŋ be a poɔ.
Ghana premier league club

**Ghana Premier League Club** e la a kpaaroŋ kaŋa a Ghana gboli nembɛrɛ naŋ lantaa a nyɔge bɔle ŋmɛ ŋmeɛre mine lantaa a pogi eŋ lambo mine kaŋa a ba maŋ ŋmɛ a bole a leɛre ko taa ka a baaroŋ a kpaaroŋ na naŋ di ba taaba gaŋ taa la ka ba maŋ de a Kappo ko kyɛ boɔle ba a bɔle ŋmɛ kaara.

O piili la 1920 yuoni poɔ a yi neŋ  a saŋa na a Gold coast Sir Gordon Guggisburg. Pampana a team sere eɛ pie ne ani naŋ ŋmeɛrɛ.

## A Club mine

Legon Cities FC

King Faisal Babes FC

Techiman Eleven Wonders FC

West Africa Football Academy

Ashanti Gold S.C

Cape Coast Ebusua Dwarfs

Liberty Prof. Essionals FC

Heart of Lions FC

International Allies FC

Sekondi Hasaacas FC

Berekum Arsenals FC

Elmina Sharks FC

Tema Youth FC

Sekondi Eleven Wise FC

New Edubiase United FC

Amidaus Professional FC

Emmanuel Stars FC
God

God, Ŋmene, Boma zaa iree. Namine zaa naa. Te mine meŋ naŋ maŋ boɔle o la ka Ndaana Ŋaaŋmene. A Ŋmene ŋa la ire nensaalaa kyɛ ko o faŋa bee kpieõ a teŋɛzu bonvoba zaa poɔ. A Ŋmene ŋa be la zie zaa. Ka fõõ taa yelsɔglaa kyɛ o maŋ baŋ la a yɛlɛ.
Godfred Seidu Jasaw

**Godfred Seidu Jasaw** (dɔgebo bebiri la 14 Maakye, 1977) e la a Ghanaian pɔletesean ane begemaale die mɛmba a begemaale die anii eŋɛ, a Ghana republic anaare, naŋ areko Wa Ese Gbandige, a Ɔpa Wɛse Irigyiŋ poɔ, Ghana. O e la Kataweɛ paate mɛmba.

## Nyɔvore Piiluu ane Sakuu Gaabo
Ba dɔge la Jasaw Jeyiri Mɔndee bebiri a yuoni 14 Maakye, 1977.  O taa la PhD (Sustainability science) a yuoni 2016, BSc (Agricultural Economics) a yuoni 2005.

## Pɔletese Yɛlɛ
Jasaw da di la a Wa Ese Gbandige begemaale die kogi a 2020 gyɛmaa zaa nu-neɛ eŋɛ saŋa. O da tõɔ nyɛ la nuuri 16,259 naŋ e (59.9%) kɔɔ poɔ. 

## O Meŋa Yɛlɛ
Jasaw e la Silamabie.

## Sommo Yizie
Godfrey Tangu Bayon

**Godfrey Tangu Bayon** (Dɔge o la 1956 yuoni poɔ) o e la Gaana pɔleteseɛŋ aneŋ begemaala a ko begemaale di naŋ e ayɔpoi soba a Gaana poɔ a are ko a Wa East nu-neɛ lombori naŋ be a upper west irigyin paaloŋ poɔ, o are ko la wɔɔ paati. 

## O Nyɔvore Piiluu Aneŋ O Sakuu Gaabo
Ba dɔge la Bayon a Maakye Kyuu bibie ata daare a 1956 yuoni poɔ. O yi la Ducie naŋ be a upper west irigyin naŋ be a Gaana teŋa. O da e la karakyi a da kanna biiri sɛre oŋ wɔ kpɛ a nu-neɛ kyaakyaa yɛlɛ poɔ a 2001 yuoni poɔ. O da nyɛ la gama mine ba naŋ A'Level satefikate a yi karakire sakuu ŋa ba naŋ boɔla Gbewah training college a 1982 yuoni poɔ. O meŋ la gaa la sakuu ŋa ba naŋ boɔla Institute of Adult Education a Wa teŋa poɔ a 1973 yuoni.

## O Toma
Bayon e la karakyi a da tona a Gaana zannoo kpaarõõ toma a yi a 1977 yuoni a te tɔ a 2000 yuoni poɔ.O da e la karemazuzie ako Ducie Primary sakuu. Bayon e la karakyi ŋa naŋ nyɛ guoluu a da kanna biiri.

## O Naakoɔ̃ Toma
Bayon e la a wɔɔ paati bie. O da e la a paaloŋ gbɛbogi ara a ko a Wa distriki a yi a 2001 yuoni a te tɔ a 2005 yuoni. Ba da iri o la gɔmmenɛnte kpambeɛ naŋ kaara Soɛ yɛlɛ a John Kufour naaŋ wagre a 2007 aneŋ a 2008 yuoni poɔ. O da are ko la a Wa east nu-neɛ lombori a begemaale die naŋ e anaare, anuu aneŋ ayɔpoi a fourth republic a ko a Gaana paaloŋ.

### A 2004 Nu-Neɛ Kyaakyaa
Ba da neɛ la nuuri a iri Bayon ka o da are ko a Wa East nu-neɛ lombori a 2004 nu-neɛ kpoŋ kyaakyaa poɔ. Be ka o da are ko a nu-neɛ lombori a begemaale die naŋ e anaare soba a fourth  republic a ko Gaana. Ba da neɛ la nuuri yaga a iri o aneŋ nuuri naŋ e 10,947  a yi a nuuri zaa de lantaa naŋ da e 21,307 a nuuri sonne zaa poɔ. Aŋaaŋ da e la 51.4% kɔɔ poɔ a nuuri sonne zaa poɔ.Ba da neɛ la nuuri iri o a kyɛ da bare Albert Solomon Bawah naŋ are ko a Kube paati bie aneŋ Saliah Issaku Alhaji naŋ da e a kataweɛ paati bie. Ba da nyɛ la nuuri naŋ da 1,085 aneŋ 9,275 a tutaa a yi a nuuri zaa de laŋtaa. A nuuri da e la 5.1% aneŋ 43.5% kɔɔ poɔ a nuuri sonne zaa poɔ. Ba da neɛ la nuuri iri o a wɔɔ paati yuori eŋɛ. A nu-neɛ yɛlɛ zaa poɔ a wɔɔ paati da nyɛ la begemaaleba naŋ e yaga a da are ko a paati a begemaale die poɔ, a wɔɔ paati begemaleba da e la 194 a yi a  begemaale kogri zaa naŋ da e 230 a begemaale die naŋ e anaare soba republic anaare a ko Gaana.

## O Meŋa Nyɔvore
Bayon e la kristabie bie a puoro Naamwine mwinedié ŋa ba naŋ boɔla Baptist church, o taa la pɔge aneŋ biiri bayi.

## Sombo Yiziiri
Gold coast

**Gold Coast** e la paaloŋ kaŋa naŋ da be a West Africa teŋɛ a wa leɛ a pampana Republic of Ghana. Ba da boɔlɔ o la a Gold Coast a yi onaŋ da e paaloŋ naŋ taa salma daaroŋ gyamaa.

Ba meŋ da boɔlɔ o la South Coast boŋso o da eɛ paaloŋ naŋ paale a South of Brisbane teŋɛ. Ba da boɔlɔ o la Gold coast kyɛ pãã leɛ boɔlɔ o Ghana pampana a yi o naŋ da zɔɔ zɔɔre faa omeŋɛ yineŋ a British nuureŋ 1957 yuoni poɔ.

O da e la paaloŋ kaŋa naŋ be a Gulf of Guinea a West Africa teŋɛ naŋ da taa Salma, Patorol, Sweet Crude Oil ane Natural gas.
Gomoa Central

**Naana Eyian** la begemaale die mɛmba ko a gbandige. Ba da ɛlɛte o la a Wɔɔ paate yuori eŋɛ ane o da dieŋ ane nuuri yaga naŋ e 14,178 nuuri na leɛ a begemaale die mɛmba.  Onaŋ tu Rachel Florence Appoh naŋ da areko a gbandige a yuoni na ne o zu a kataweɛ paati yuori eŋɛ naŋ da ba nyɛ nuuri yaga naŋ e 12,858.

## Begemaale Die Mɛmbare

## Torebogiri
A gbandige ŋa be la a Gomoaman Traditional gbaŋgbale sɛŋ o ne Gomoa East ane Gomoa West desekyere ane Agona West Munisipal la eŋ torebogiri a Fante Irigyiŋ poɔ Ghana.

## Sommo Yizie
Gomoa East

**Gomoa East** e la a paaloo kaŋa naŋ be a Ghana begemaale die poɔ. Ba maŋ vootu la begemaale die mɛmba  neŋyeni tuuro a yageroŋ nu-nɛb sobie. Gomoa East be la a Gomoa Desekyere poɔ, a Fante irigyiŋ a Ghana poɔ.

## Torebogiri
A paaloo bezie kpoŋ zaa are la Gomoa desekyere naŋ be a Fante irigyiŋ, a Ghana poɔ.

## Begemaale Die Mɛmbare

## Nu-neɛ

Richard Sam Quarm (NPP) la da di a la maale nu-neɛ ba naŋ da e 8th Kyɛpire 2023, a yi Emmanuel Acheampong (NPP) sori zu kūū naŋ da page o 9th Fɛboɔre, 2023.

## Leɛ Kaa Kyɛ Meŋ

* Ghana begemaale die paaloo yoe

## Sommo Yizie
Gizella Tetteh Agbotui

**Gizzella Akushika Tetteh-Agbotui** e la Architect neŋ a Gaana politiseɛŋ kaŋa.   O gaala a 2016 Gaana palemɛte vootu a Awutu Senya West paaloŋ.

## O nyɔvore neŋ o Sakuu
Ba dɔge la Agbotui 30 November 1970 a yi Awutu Obrachire Central irigyin Gaana. O nyɛ la o bakyila digirii yineŋ Design na poɔ Architecture 1997.  O da la nyɛ la masta digirii Marketing na poɔ Business Administration 2007. O meŋ la nyɛ la satifikate P.M.P yineŋ project management 2008. O da la nyɛ la o international Airport Professional yineŋ Airport Management 2017.

## Politisi
Agbotui eɛ la a Kataweɛ Opati poɔ. December 2020 ona da la ka ba vooti iri ka o e a Awutu Senya West paaloŋ palemɛte kogo neɛ.O da nyɛ la bie 32,708 na e 51.58% kyɛ ka o dataare Gorge Andah na e a wɔbr pati, Edith Mensah Dzonyrah na e GUM neɛ, ane Samuel Yawson na e CPP ka na nyɛ 29,832 na e 47.05%, 678 na e 1.07%, 193 na e 0.30% a bie zaa na da lantaa.

### Kometii
Agbotui e la a works ane Housing kometii mɛmba kyɛ meŋ la poɔ a appointment kometii poɔ.

## O toma
Mrs. Gizella Tetteh Agbotui  e la CEO/principal consultant a zella Architects, na e Architectural firm na be Gaana. O e la Astute consulting Architect a taa bambo yumo 21 a construction sector poɔ. O e la international Airport Professional (IAP) neŋ Project Management Professional(PMP). 

## O meŋɛ nyɔvore yele
Agbotui e la Hannah Tetteh beɛre na e Awutu Senya West paaloŋ palemɛte neŋ Foreign Affairs minisa. O e la Khristobie a puoro Methodist.

## Filosofi
2021, o soŋ la ka ba de beri ata wulli  neŋ durabare neŋ Popore zɔmma 200 na ba taa satifikate ka ba ko la satifikate na e GTA licensing project.

## Sombo

2021, ba da ko o la kyɛdieɛ a yi o sommo kyaare women Empowerment Gaana poɔ ba na da taa a under 30 women Awards.

## Yɛlɛ yiibu zie
Goaso

**Goaso** waa la yikpoŋ aneŋ teŋkpoŋ ko a Ahafo Region paalaa ŋa ba naŋ da ŋmaa a Ghana poɔ. Goaso waa la teŋkpoŋ ko a Asunafo North Municipal District. O be la yikponni ata soŋsogoŋ, ka ana la Mim, Kukuom aneŋ Hwidiem. Yie mine naŋ la peɛle la Ayumso, Akrodie, Fawohoyeden aneŋ Nkaseim. Goaso taa la nensaaleba te ta 25,473 noba a yi a yuoni 2021 noba sɔrebo saŋa na. Ka ŋaaŋ vɛŋ ka o waa a yikpoŋ ayi soba a yi a yiri Mim puoriŋ a Asunafo North Municipal District zaa poɔ. Goaso waa la zie ko gɔmenaŋte ɔɔfisire aneŋ zi-bɛrɛ mine.

## Dakroŋbaŋ

## Dadi yɛlɛ

## Zi-seɛrɛ aneŋ tige yɛlɛ

## Zannoo yɛlɛ

## Sommo yizie
Gomoa West

Hon **Francis Kojo Arthur** la a begemaale die mɛmba ko a paaloo. Ba da vootu o la a kataweɛ paate yuori eŋɛ ane o da dieŋ ane nu yaga naŋ e 3,474 nuuri  na leɛ a begemaale die mɛmba. Onaŋ tu Joe Kingsley Hackman naŋ da areko a gbandige a 4th Republic begemaale dieŋ, a Wɔɔ paate yuori eŋɛ.

## Leɛ Kaa Kyɛ Meŋ

* Ghana begemaale die gbandigiri yoe

## Sommo Yizie
Guinea

**Guinea** (/ˈɡɪni/ *GHIN-ee*), gama poɔ la ka boɔla ka **Republic of Guinea** (French: *République de Guinée*), waa la koɔ̃ noɔre paaloŋ naŋ be a West Africa poɔ. O po la tarebɔgere ko a Atlantic Ocean o ŋmentɔnlienee sɛŋ, ka Guinea-Bissau be o sazu-ŋmentɔnlienee sɛŋ, Senegal a be o sazu sɛŋ, Mali a be o sazu-ŋmentɔnpuree sɛŋ, Cote d'Ivoire paaŋ be o sapare-ŋmentɔnpuree sɛŋ, aneŋ ka Sierra Leone aneŋ Liberia zaa meŋ be o saparee sɛŋ. Saŋa kaŋa gba ba maŋ boɔle o ka **Guinea-Conakry** te kyaare neŋ o teŋkpoŋ Conakry yuori na, ka fo na toɔŋ ko tɛɛtɛɛ tɛɛtɛɛlooŋ a yi a eponymous irigyin a ŋa Guinea-Bissau aneŋ Equatorial Guinea. Guinea taa la nensaaleba te ta 13.5 million aneŋ teŋane yɛloŋ te ta 245,857 square kilometres (94,926 sq mi).

## Yuori

## Dakroŋbaŋ

## Teŋane waaloŋ

## Pɔlitis

## Da di yɛlɛ

## Sɔ gaa yɛlɛ

## Nensaaleba waaloŋ

## Yipɔge

## Galerie

File:Guinea sat.png|atlas Guinea
File:Dame de Mali Guinée.jpg|Dame de Mali
File:Chute de Tabouna à Kindia 01.jpg|Chute de Tabouna à Kindia
File:Chute de Saala vue à 360° Labé.jpg|Chute de Saala Labé
File:Chimpanzé de Bossou 33.jpg|Chimpanzé de Bossou
File:Plage de Roume.jpg|Plage sur les Ile de Loos

## Leɛ kaa kyɛ meŋ

## Sommo yizie
Guoluu

**Guoluu** e la Dagaaba saakom bone kaŋa naŋ be ba laŋkpeɛbo poɔŋ. O e la ba yipɔge yeli kaŋa, ka ba maŋ de donne laŋ taa a kaara a zu . A ana daɡaaba tonnoɔre ŋa bale poɔ la a ba ɡarɡardi  poɔ. Kyɛ neɛ meŋ naŋ ɡuolo la ka ba boɔlɔ ɡuolaa. 

## Dagaaba Boŋguolo Mine
Dagaaba boŋguolo mine la; Nii, peere, boore, noore, kpini, dobaare, ane a taa mine, 

Kyɛ kyi, moɔ , tɛmbie, bee kpolo la ka ba maŋ de guolo ne a donne ama. 

## Guoluu  Tɔna
Guoluu taa la tɔna yaga ko Dagadɔɔ bee Pɔge naŋ guolo donne. A maŋ soŋ la ka ba nyɛ libie, kuoloŋ bee a pɔɡe ba vi a urima daare. Ba maŋ neŋ baŋ nyɛ la boma mine a soŋ ne ba menne a yi yɛlɛ mine poɔ. A na maŋ soŋ ba la ka noba tõɔ vɛŋ ka ba biiri gaa sakuuri bee toŋ toma mine ba nyɔvoɔɛ poore.
Guri

**Guri** e la dié ba naŋ maŋ mɛ weɛo poɔ a maŋ biŋ boma bēē a maŋ kpɛ zeŋ ka sáa wa waana.
Gwollu

**Gwollu** e la tembile ane Sissala wɛse desekyere teŋkpoŋ, desekyere naŋ be ɔpa wɛse irigyiŋ poɔ, Ghana sazu sɛŋ.

Hilla Limann, Ghana yidaandɔɔ koroo ba naŋ dɔge a guoli o a be.

A teŋɛ taa la nimipɛle ziiri yaga ka a mine la Ghana yidaandɔɔ Dr. Hilla Limann Yaa, a traditional bone setter's center ane slave defense wall. Gwollu koro Limann da mɛ la a dankyini a 19th yuomo kɔɔre vuoŋ ka o e vilengo dɔgelaa na e faŋa bone kyaare nennyɔgre koɔreba.

## Sommo Yizie
Gyile

**Gyile** e la boŋkaŋa naŋ pegerɛ Dagaaba a yi ba kɔkɔɛ mine taaŋ. O taa la tɔnɔ yagaa ko ba. O e la Dagaaba nimipɛle boŋ. O na la ka ba maŋ ŋmɛ bawaa bee bene seɛboŋ ka a gbɛɛ taa lanleebo. Ana meŋ la ka ba maŋ ŋmɛ kuori saŋa ka a kolanne nɔma. Gɔbaa la maŋ ŋmɛ o ka o taa kyɛloo. Noba mine maŋ zanne la kyɛ mine meŋ ŋmene bammo la.  A maŋ e la daare ba naŋ pɛnne dɔgle koɛ zu a de miri bee begre leŋ. Gyile taa la parɛɛ ayi. Logyil ane Dagagyil. A logyile maŋ taa la daare pie ane anaare kyɛ ka dagagile e pie ane ayi.  Gyilibie la maŋ poɔ ka gyile tõɔ ŋmɛ. Dagaaba ba daara gyile ba maŋ kyɛre la a ŋa pɔge.
Gyaneka

**Gyaneka** e la wɔraba kaŋsaga kaŋa nensaala naŋ maale ka o maŋ taa noɔre ka ba maŋ de boŋkõɔ eŋ o poɔ. Gyaneka taa la parɛɛ yaga te seŋ wogiri, ŋmaara ane bilii. A taa la tontonne yaga nensaala laŋkpeɛbo poɔŋ. A maŋ waa la pelaa, duore, sɔlaa, tɛmpɛloŋ, zeɛ, amk.

## Gyaneka Tɔnɔ Mine
Ba maŋ de a la ɔŋ neŋ kõɔ

Ba meŋ maŋ de a la eŋ dãã te seŋ pataasi, dããzeɛ, dãã-pelaa, amk.

Ba maŋ de la daare neŋ bee ennɛ patorol, diizal, maasumɛ kãã, amk.
Gyeremɛ

**Gyeremɛ** e la nensaala yel-erre mine bee yɛlɛ yelbu naŋ maŋ vɛŋ ka noba ennɛ o soba.

## Gyeremɛ Sobie Mine
Sobie ata ka neɛ maŋ tu kyɛ wuli gyeremɛ. Ana la,

* Yɛlɛ yelbu;  maŋ tere gyeremɛ kyɛ yeli yɛlɛ. Aseŋ N sɔra fo la,  N ŋmɛ la gbɛre, Vɛŋ ko ma, Di suuri ko ma, N daŋ koŋ la e lɛ ane a mine kaŋa.
* Yelerre;  Dɔɔ kyɛ puori bee a de bone neɛzie, Laare morroo, Niŋe kaabo ane a mine.
* Gyogo;  noba mine gyogo maŋ wuli la zie na ba naŋ yi, noba mine taa la gyogesonne kyɛ ka bamine meŋ taa gyogefaare.
Gyɔgyɔ

E la seŋkaa ane vaare zeɛre. Ba maŋ baŋ de la alefi, bere, yɔgevaare, komivaare a pãã tɔ seŋkãã eŋ. Sao la ka ba maŋ doge di ne. Fo naŋ baŋ di la a yoŋ meŋ.

## Gyɔgyɔ dogebo sobie
Fo na baŋ de la a vaare ama N naŋ wuli a sazuŋ. Kyɛ ka fo na de yɔɔvaare bee alefi see ka fo poɔ bere. 

Fo na ŋma la a veɛ ama kyɛ tɔ a senkaa meŋ. Fo na de la koɔ dɔgele ka anaŋ wa kpaara ka for daŋ de a yɔɔvaare. Ka anaŋ was kpa tasogo ka for eŋ a bere. Beɛlaŋ ka do eŋ do senkaa and a zeɛre boma naŋ kyɛre. A bare ka a kpa fee. Ka anaŋ was be ka fo de for sao di neŋ
Gyɛlēē

**Gyɛlēē** e la bõŋ nyeɛrãã kaŋa bõŋ-ɛgrēē mine naŋ maŋ nyɛ̃ a ùùni a zu ka a wɛge bilēē, noɔ́re, nyugli, gbágbàre, kòlokòlo, kpēēni, aneŋ a mine maŋ nyɛ̃ la gyɛlɛ. Gyɛlɛ ɔ́ɔ́bu taa la tɔna ako neŋsaalba.
Gyɛnnurata

**Gyɛnnurata** e la nansaaleba bommaalaa kaŋa ba naŋ maale ka o maŋ toɔŋ nyege fintidigili ko nensaala laŋkpeɛbo poɔ. Patorol la ba maŋ de eŋ o ka o tõɔ tontommo. Ona la ka nansaaleba da maale dɛndɛŋ a tona neŋ ba toma, ka a wa ta wagere kaŋa ka lɔnne tenne mine yaga ka pampana o deɛ vilikoli a tendaa zaa te seŋ kori sere.

Be la ka nansaaleba tu kyɛ zanne yɛŋ kaŋa a la maale bonkaŋa na maŋ de fintidigili yineŋ koɔŋ poɔ ka ba boɔla o ka  ka o deɛ loŋ paale a tendaa zaa a vɛŋ a gyɛnnurata yɛlɛ zo kpɛ bogi ziiri mine.

## Gyɛnnurata parɛɛ mine
Gasoline gyɛnnurata

Diesel Fuel gyɛnnurata

Propane Gas bee Vapor gyɛnnurata

Biodiesel gyɛnnurata

Emulsified Diesel gyɛnnurata

Natural Gas gyɛnnurata

Hydrogen gyɛnnurata
Gòŋó

**Gòŋó** e la dàwɛge kaŋa, gòŋó e la dau ŋa naŋ maŋ pɔle kyɛ ka o vaare maŋ waa ŋa kpoŋkpò vaare, ba maŋ toɔŋ de la gòŋó vaare a dõge neŋ zeɛre. Ba maŋ wɛre la gòŋó dau a kpaare neŋ dié.
Gɔbaa

Gɔbaa la neɛ kaŋa naŋ baŋ yelkaŋa eebo velaa zaa, a maŋ e eŋ toolere bee a vɛŋ ka o taa kaama kaŋa boore. A soba na bar e gyilŋmeɛrɛ, seɛseɛrɛ, laŋmoɔrɔ kyeɛre, kɔŋmeɛrɛ and a taaba mine
Gɔbena

**Gɔbena** eɛ la noba mine a Ghana gbuli noba naŋ iri ka ba niŋe tuubu eŋɛ te seŋ ba laafeeloŋ ane a teŋe maaloo yeltarre. 

Bana la maŋ tuuro a teŋe nimitɔɔre gaabo yeltare, a teŋe laafeeloŋ yɛlɛ, toma tombo yɛlɛ, beŋɛ yɛlɛ amk. A Ghana poɔ ka fõõ kaa nyɛ, a gɔbena la kɔlagere a yidaandɔɔ, a begemaaleba amk.  A ŋa kaŋa zaa maŋ taa la o tontonne a maŋ tona a teŋe nimitɔɔre gaabo eŋe.

## Sommo Yizie
Gɔŋgoŋ

**Gɔŋgoŋ** e la gaŋgaa kana naŋ e bile kyɛ taa ŋmɛziiri ayi, o maŋ taa la mie a goɔre o zaa kyɛ ka a mie ŋmenoo bee yɔloo maŋ wulo la a kɔkɔre duobu bee sigibu.

## Yelbie/kɔkɔre
O ba taa kɔkɔre zaa. kɔkɔ yenaa yoŋ la ka o taa.

## Gɔŋgoŋ ŋmeɛbo Zie
Gbɛɛ yaga ka banaŋ wa beɛle naa

Paaloŋ na banaŋ maŋ ŋmeɛrɛ o,

Gbɛɛ yaga sisaale paaloŋ poɔ
Gɔɔrombie

**Gɔɔrombie** e la yeltegerɛ mine a sɛgerɛ naŋ maŋ lɔɔ eŋ a sɛgere poɔ a vɛŋ ka a kannoo taa noɔ kyɛ yuoro eŋa yolololo lɛ. A yelbie ama na baŋ e la nembaaloŋ, potuoloŋ bee gandaaloŋ yelbie naŋ na vɛŋ ka a kanna bee kyɛllɛ eŋɛ tɔ, yi ɔɔkyi bee tɔ o soba zoma. A ɔɔkyi yiibu puoriŋ a kanna bee kyɛllɛ suuri maŋ iri la, nembaaloŋ bee dabẽɛ maŋ pɔge kpɛ o la bee ka o taa nyonono ane neɛkaŋa, boŋkaŋa bee yelkaŋa.

### Gɔɔrombie Mine Dagaare Yelkaama Poɔ

* Yelmanne damanne, o e la yelbiri bee yelbie naŋ maŋ de neɛkaŋa bee boŋkaŋa waaloŋ bee yelerre manne ne o tɔsoba a naŋ yitaa zuiŋ. Aseŋ a dẽɛbaŋ poɔ,  '...... Ny'o naŋ e zu lɛ ŋa boore zabɔge.' A yɛlɛ ŋa poɔ Maaleko de la Aŋkaable zu te manna ne boore zabɔge a naŋ taa yitaaloŋ kaŋa zuiŋ. Ane meŋ,  ' ....... a kyɛ meŋ deɛ hage fo la aŋa nyabi-veraa...' a kyɛ meŋ, Naayie de la pɔgeba waaloŋ bee yelerre te manna ne nyabi-veraa waaloŋ.

* Gɔmbulo, e la yelbie mine voonoo bee koni naŋ tɔgele boŋkaŋa eroŋ bee wulo o waaloŋ, a yi a koni noɔ yoŋ zuiŋ, a maŋ soŋ la ka a yelbiri bee yelbie pare age yi. Aseŋ a dẽɛbaŋ poɔ,

Nyaratata

Kyuglo-kyuglo-kyuglo

Gborototo

A yelbie ama gɔnne wulo la boŋkaŋa eebo bee waaloŋ a dẽɛbaŋ

* Pulluu, e la yelbiri naŋ pulli omeŋa gbɛɛbowola mine yelkããsɛgere poɔŋ. Aseŋ a dẽɛbaŋ Namalneɛ poɔ,

' Iri zuŋ zuŋ'

' wui, wui, wui'

' gɔŋ ŋmare ŋmare ŋmare'

* Yellinaa, e la yelkaŋa ba naŋ maŋ yeli leɛre ne o tɔ kaŋa naŋ ba seŋ ne yeluu wagere kaŋa bee ziiri mine eŋɛ. Aseŋ a dẽɛbaŋ  Namalneɛ poɔ, 'pɔgezeɛ, dãã na-woŋ-serebɛ ka o maŋ doge.'  Yelkaŋa ka Aŋkaable da boɔrɔ ka o yeli kyɛ leɛ nyɔge yellinne. Ane meŋ 'Naazoŋmaa sigee baa k'o ɔɔ moɔ.'

* Yelsoore baraa, e la sooroo neɛ naŋ maŋ soore yɛlɛ yeluu bee sɛgebo poɔ kyɛ ba boɔrɔ ka neɛzaa iri a noɔre ko o. Aseŋ a dẽɛbaŋ  Namalneɛ poɔ, ' Maaleko, fo meŋ ba seɛ?'.  A yeluu ŋa e la sooroo Kyiruu naŋ soore Maaleko, kyɛ ba boɔrɔ ka neɛzaa iri a noɔre ko o.

* Sekpɔga, e la yelgbuli kaŋa neɛ naŋ maŋ yeli ko o tɔ ka a fere ka o soba teɛre gaa tɔɔre kyɛ tõɔ baŋ boŋ na yeli a soba naŋ boɔrɔ ka o yele. Aseŋ Vūū nyɔge la kɛkɛmaaroŋ ! Ky'a zaa samafuu la.

* Yeldegɛ e la yelbiri bee yelbie anaŋ naŋ maŋ be yɛlɛ poɔ vɛŋ ka a yɛlɛ kyɛlloo taa tobo bɛgebo. A maŋ e la ŋmaara lɛ. Aseŋ Boora bokyankyagre, Maapoɔpie ane Mɔna meelɛ.
* Nensaaloŋ, o e la yɛlɛ ba naŋ maŋ de eŋ doŋa bee bonweɛ noɔreŋ ka a yele bee erɛ aŋa nensaaleba. Aseŋ zie maaɛ la ka ŋmenaa kpɛ gaŋ, vūū di la kubo ka teere zo laare ane doɔ o la te waana a mare kɔŋ kpeuu.
* Yeltulmo bee Sããweɛloŋ, o e la yele neɛ na yeli bee sɛge ka a yeluu bee sɛgerɛ teɛroŋ ane a yelbie muni ba yitaa. Aseŋ a bie kpie la ka a saa poɔ pɛle ane a nannyige yɛlɛ soma la bonso o zu la a N libie zaa.
* Lɛretaaloŋ, o e la bone, bee yuori kaŋa naŋ are ko boŋkaŋa bee yelkaŋa yɛlɛ poɔ, anaŋ yi o meŋa tɔre puori noba naŋ baŋ ne o.
* Yelyɔllaa, e la yelkaŋa neɛ naŋ yel bee sɛge a maaleŋ ɔŋ kõɔ eŋ te-zuo. Aseŋ a teŋɛ ne o pare zaa la gaa a kuori ane a saa mie la ka a tanne zaa te pal ne kõɔ.
* Mare kpɛ,  o e la yelkaŋa neɛ naŋ yeli bee sɛge ka a na sãã o tɔsoba poɔ kyɛ vɛŋ ka o soba na nyɛ yɛŋ kaŋa a yɛlɛ na poɔ. Aseŋ a ŋmɔgele noɔre ŋmɔŋgɔloŋ ane a fogili niŋe ɔrepɔge.
Hafiz Konkoni

**Hafiz Wontah Konkoni **(ba dɔge o la Borenyɛ kyuu beri lezare ne ayopoi yuoni (1999) poɔ. O gaa la karekyere sakukpoŋ naŋ be Tumu poɔ a piili yuoŋ 2014 te ta 2017 . Karemamine da nɔŋ la o yɛlɛ yaga bonso o baŋ la bɔl-ŋmeɛbo lɛ zaa naŋ seŋe ne .O e la bɔl -ŋmeɛre naŋ be a Gaana Premier League a yi a Bechem United. Pampana Hafiz be la a Gaana bɔl-ŋmɛ wiitiri poɔ. Ŋmene na ko o la faŋa ka o bɔl-ŋmeɛbo ŋa gaa nimitɔɔre ka Wa paaloŋ yuori do saa.

## O Nyɔvore Piiluu
Konkoni e la waale buli naŋ yi Wa naŋ be a ɔppa wɛɛse paaloŋ naŋ be Ghana. O tu la sori gaa Nɔɔden Irigiŋ a te gaa o senkondere sakuuri Bole poɔ, sɛre ka o paa leɛ gaa a Ɔppa wɛɛse Irigiŋ to gaa Tumu Kɔlaagye Sakuuri, o e la Karema.

## O Nyɔvore Yɛlɛ
**Bolga Stars**

Konkoni piili la o bɔl ŋmɛ a yi Amajande FC naŋ be Bole. O da e la ba kapiteŋ a soŋ ba ka ba nyɛ zunoɔ kpɛ Ghana Division one League saŋa na o ŋmeɛrɛ o bɔl be. O bɔl ŋmɛ bammo da vɛŋ la ka Division ne Premier League teams boɔrɔ o. A baara o da kpɛ Bolga Stars naŋ da nyɛ zunoɔ a kpɛ a premier League 2017, ka o da naŋ gɛrɛ karemamine zannoo wuluu sakuuri naŋ be Tumu.

Konkoni da ŋmeɛrɛ la bɔl ne Ibrahim Imoro a 2017 wagre na. Bebiri na o naŋ da nyɛ vuo kpɛ paake e la 4 March 2017, o da ŋmɛ la a bɔl wagre zaa kyɛ ka Tema Youth da wɔɔ ba goli ayi (2-0). 18 March, 2023 la ka o da de 1st goli a Ghana Premier League, noba o naq da de la Bechem United awo miti (78) Aliu Mahama Sports Stadium a soŋ Bolga Stars ka di 2 - 0 , a Bolga Stars 1st Ghana PremIer League maakye diibu la lɛ.

A yi o naŋ da kanne kyɛ la Ŋmeɛrɛ bɔl, a maŋ la tuuro sori gɛrɛ Ɔppa Wɛɛse ne Ɔppa Eaase dɔgɛɛ zuiŋ, maakye anii (8) ne goli ayi (2) yoŋ la ka di kyɛ ka Bechem United wa da o te paale ba poɔ. 

**Bechem United** 

May 2017, poɔ Konkoni kpɛ poɔ la Ghana premier league bɔl ŋmɛ laŋgbuli Bechem united poɔ sɛre ka ba na piili a leaki kyɛlee naŋ kyɛre ka a bɔl ŋmɛ yuoni na baare. A yi April 2018, Konkoni da di la goli ayi (2) eŋ Dreams FC. O la di la goli ayi (2) eŋ Wa All Stars laaŋo ka a e 2 - 1. A April kyuu naŋ ŋa baara la ka o di la goli  anuu a yi makyere ayoɔbo o naŋ ŋmɛ poɔ. Ba da iri o la ka o paale noba naŋ ŋmɛ bɔl yaga a Kyuu na poɔ. 

A yi 2 May , Konkoni di la goli ayi(2) a gɛrɛ a maakye baara 86th ne 89th  a po a goli sentaa ka a e 3 - 3 ne ELmina Sharks saŋa na Benjamin Tweneboah meŋ naŋ da di goli ayi ko a Sharks. Yuoni aŋ waana, o di la goli anii a yi makyere pie ne ayi poɔ.  

**Alsancak Yesilova** 

Ɔɔtoorebare 2018, Konkoni goligoli la yuomo ayi bɔl ŋmɛ nɔ-degere ne Alsancak Yeslova. O naq gaa be o toɔŋ kpɛ la paaki gbɛre bonu (5) a di goli boŋyeni (1) kyɛ soŋ noba banaare (4) meŋ ka ba meŋ di sɛre ka o yuoni sori wa ŋmaa geraa ne baaloŋ bilii. Ba da de o la sonne Baf Ulku Yurdu.    

**Bechem United Leɛ-Gaabo**    

## Sommo Yizie
Hajia humu

**H**AJIA HUMU AWUDU: O e la a Npp politician kaŋa naŋ be tte waali paaloŋ ŋa poɔŋ. O e la a Npp poɔgele kaŋa naŋ maŋ soŋna o yideme Toma loŋboreŋ. O la e la nensaala ŋa naŋ taa gyerimeɛ a ko fo yidemeɛ a waali paaloŋ poɔ.o la e la neɛ kaŋa naŋ la soŋna a yeri ka fo baa.
Hamile

**Hamile** e la Ghana tenne na kaŋa o ne Burkina Faso naŋ laŋ torebogi. A teŋa ŋa yuori da la Wabile bonzuiŋ, dadiribe ane saamba na maŋ yoɔrɔ la wa laantaare a teŋa ŋa poɔ. Saadayel senseloŋ wuli ka a Burkina ane zitɛɛtɛɛ la ka a noba yi a wa zeŋ a be. Nemparɛɛ naŋ zeŋ be ba poɔrɔ. Dagaaba, Sisaaleba, Waŋgare, Fulaaniri,  Moosi, Waala, Haosa, Saantere, Gurisi, ane ba mine la zeŋ a teŋɛ ŋa poɔ ka ba boɔlɔ Hamile. Teŋa ŋa naŋ pɔge e yoɔyoɔreba ane dadiriba laantaare zie baare, tontɛɛtɛɛ la ka ba tonna a teŋa ŋa poɔ.

## Ba Tonnɔɛ
Ba tonnɔɛ; Ba tonnɔ-kpoŋi kaŋa la darre diibu. A noba bama de la daadiibu ka o e ba tonnimizeɛ bonso, ba kpoŋ ziezaa naŋ ba yi ana teŋa na poɔ baare, ba nyɛ la ba taa toma zaa ka dadi naane. Ama, nensaama naŋ laantaare zibalaa baare, ba meŋ maŋ boɔrɔ la ba poteɛrɛ boma. A ŋaa la maale vɛŋ ka a dadi e ba toŋ nimizeɛ zaa. A noba bama dire la darre te seŋ dagadãã koɔroo, nasadãã koɔroo, bondiparɛɛ te seŋ muKara ane a bondogeraa meŋ koɔroo, setɔɔ boma te seŋ natɔba, kãã, bisiki, ane amine taaba meŋ. Ba naŋ koɔrɔ la bonsubalaa zaa, ane a taaba yaga. A noba bama maŋ baŋ gaa la tenne mine te seŋ Nandom, Lawra, Fielmuo ane a mine taaba a te koɔre kyɛ meŋ da boma kyɛ ka noba meŋ baŋ yi ana tenne ama ane a taaba a meŋ wa koɔre kyɛ da ba bomboɔre.

A noba bame tonnɔkpoŋ kaŋa meŋ la koɔbo. A noba bama koɔrɔ la bomparɛɛ te seŋ waare, mui, kamaana,  seeŋkãã, seeŋgbulo bɛŋɛ, kazeɛ, daŋkali ane a taaba yaga. koɔrɔ la boma te seŋ.

## Sommo Yizie
Hamile D/A Junior High school

**Hamile D/A  Gyunea Haae Sakuuri** e la a sakuuri kora kaŋa na be a Hamile Lambussie Distiriki paaloŋ. A sakuuri ŋa e la gɔbenante sakuuri a teŋɛ poɔ, O naŋ la kaara a sakuuri ŋa ane a karemamine zu zaa o poɔ. Ba yel-errɛ zaa e kyaare neŋ la a  Gaana  sakue ganezanne lomboriŋ kaŋa (GES) yɛlɛ bee begɛ ba na biŋ ko ba. O e la sakuuri na e dɔɔbilii ane pɔgebilii sakuuri a be a Lambussie Distiriki a Hamile paaloŋ poɔ. A sakuuri karemamine wulo la a biiri soŋ ayi a saŋa na a sakuuri ŋa meɛbo. Ba yelnyɔgeraa zaa la ka ba wuli a biiri ka ba gama zannoo do saa. Neɛ naŋ baŋ nyɛ la a sakuuri ŋa a hamile taŋa zu a Hamile paaloŋ poɔ. Selaamare ane kiristabiiri zaa laŋ la taa o poɔ ka ba wulo ba gane zanne yɛlɛ a sakuuri poɔ.
Kyɛ a Hamile D/A sakuuri ŋa na taa la paramere sakuuri o poɔ.
## Hamile D/A Primary School
A peramere sakuuri ŋa ne a Gyunea Haae peɛle la taa yaga, ka a zaa be a Hamile teŋa poɔ. Dasaŋa na ba da maŋ boɔlɔ a la ka taŋa zu sakue. A ŋa meŋ e la biiri yoŋ sakuuri na peɛle a Gyunea Haae pare bee poɔ. A sakuuri biiri ma laŋ la taa, selaamare ane kiristabiiri zaa la be a sakue amɛ poɔ.
## A Sakue Amɛ Yelnyɔgeraa
A sakuuɛ ama yelnyɔgeraa la ka ba wuli a biiri ba gane zanne yɛlɛ ka a do saa. Kyɛ meŋ soŋ ba leɛre ba nyɔvoɛ ka ba e bimenne ko a Gaana zaa ane ba dɔgereba. Ba yelkpoŋ zaa la ka a biiri tõɔ baŋ ba nu duloŋ ane a gɔɔ meŋ zaa. A Gaana sakue kaa kaareba moɔ la nige  ka ba soŋ vɛŋ ka a sakuuri baa do saa, a meŋ te ta taabo kaŋa.
Hamile Holy Family Senior High School

## '''Holy Family Senior High Shool''' e la govɛmɛti sakuuri kaŋa na be a hamile poɔ. O e la sakuuri ŋa e faaramine sakuuri bonso faara mine la mɛ o yi ne a Hamily holy family parish puoruu yiri poɔ

## A Sakuuri Ŋa Be Zie
Holy family senia hei sakuuri e la faara mine sakuuri a be a ɔppa wɛsi paaloŋ Gaana poɔ. A sakuuri ŋa be la a Hamile teŋɛ meŋɛ poɔ, o waa la a sakuu yuori kaŋa ka a paaloŋ . A sakuuri ŋa bebe la bee ba mɛ la a sakuuri ŋa ka ba leɛre biiri nyɔvore eŋ bonso a waa aŋa noba aŋ be zie sakuuri kyebe ko ba biiri na gaa. Sakuu biiri yi la teŋi tene a o poɔ ka ba zanne ba gama leɛ yi neŋ.

## Yɛlɛ Na A Sakuuri Ŋa Aŋ Errɛ

Holy Family Senia Hia sakuuri irrɛ la boma gyamaa a sakuuri poɔ a naŋ la; Gyenoɔraa Arts, Business ane Home Economics a paa poɔŋ amine aŋa  Bɔrefɔ kɔkɔre, mathematics, social studies,  biology, business studies, ane a taa ba na mine. A sakuuri meŋ taa la yɛlɛ mine ba naŋ maŋ errɛ ka a nasaala ma boɔle ka " extra curricular" aŋa la bɔl-ŋmɛbo, yiellu deɛne, kyakya ŋmɛbo, ane ataa ba na. 

## A Sakuu Ŋa Boma Bino Zie
A sakuu taa la zie na ba naŋ maŋ biŋ ba boma aŋa; gama , kompiitare, ane ba bɔl-ŋmɛ ŋmɛ boma. A sakuuri taa la gaabo zie ko a sakuɛ biiri ka ba maŋ gannɛ kyɛ kanna ba gama.

## A Sakuuri Ŋa Yelnyɔgeraa
A sakuuri yel nyɔgeraa la ka ba soŋ biiri ka toŋ da saa a meŋ e noba a bio eŋɛ kyɛ mɛ ba Naaŋmene yeldeebo eŋ ka ba sage de ka Naaŋmene sere bebe la. A la paa wuli ka a biiri nyɔvore yɛlɛ seŋ ka a meŋ waa yelmeŋɛ ko ba a be gaabo, meŋ wa yi toŋ soŋ ba meŋ noba bee taaba a gaŋ a zaa a dɔgeba na.

## A Sakuuri Ŋa Meɛbu

Ba mɛ la a sakuuri ŋa a 2008/2009yuoni poɔ la ka ba mɛ a sakuuri ŋa. A faara mine neŋkpoŋ na be ko a Wa paaloŋ zaa. O naŋ la ; " bishop of Wa diocese named  Most Rev. Pete Paul Bemile "Ba karemazuzie dendeŋ soba da yi la  "share in India St. Joseph Catholi" a le da wuli ka bee veŋ ka o e a sakuuri karemazuzie ko a sakuuri. A sakuuri ŋa da be la nasaaleba nuuri poɔ a te ta yuoma pie (10) "he white India St Joseph sisters for " kyɛ pampana ba de o la yineŋ ba zie a ko Rev. Fr. John Bosco. 

## Yɛlɛ Peɛro Yiibu Zie
.
Hamza Adam

**Hamza Adam**  e la Gaana pɔlitisi neɛ kaŋa na be a kataweɛ paati (NDC) poɔ. Ba dɔge o la 30th Ɔtoorebare 1975 poɔ.O e la a Gaana palamɛti neɛ kaŋa na are ko a Kumbungu paaloŋ a Sapare Irigyin poɔ.

O e la  a e a Gaana palamɛti neɛ kaŋa a ko a o paaloŋ Kumbunhu Sapare Irigyin poɔ kyɛ naŋ e a kataweɛ paati neɛ.

## Hamza bibiiloŋ nyɔvore ane o sakuuri gaabu yɛlɛ
Adam dɔgebo bebiri waa la Ɔtoorebare 30, 1975. Hamza de la o karema gampɛle a 1998 poɔ. O nyɛ la o SSC a 1994 poɔ. O taa la  PhD yineŋ Rural Livelihoods a yuoni 2014 poɔ, MPhil yineŋ Agricultural Extension 2009, ane  BSc yineŋ Agriculture Technology 2009.

## Hamza Toma
Adam toŋ la karema toma a univasiti kaŋa a Gaana poɔ. A Univasiti na la ka ba boɔla UDS, (University for Development Studies). O toŋ la karema toma yaga kyɛ baŋ kpɛ a pɔlitisi poɔ.

 

## Hamza Adam pɔlitisi nyɔvore a kyaare neŋ a 2020 vootu
A 2020 palamɛtiri vootiŋ, Adam da nyɛ la  24,278 bie a lɛ da vɛŋ la ka o di a vootu iruu ŋa a ko a Kumbungu paaloŋ a kataweɛ paati poɔ. O da de la a dakogi a 2020 yuoni poɔ.

## Hamza Adam Puuru Nyɔvore
Hamza e la yɛreyɛrɛɛ na sage are ko o puoruu nyɔvore yɛlɛ.

## Yɛlɛ peɛroo zie
Habib Iddrisu

**Habib Iddrisu** e la Ghanaian pɔleteesa naŋ e begemaale die mɛmba ko begemaale die anii soba, a Ghana republic anaare eŋɛ, naŋ e Wɔɔ paate (NPP) mɛmba. O e la begemaale die mɛmba ko Tolon Gbandige naŋ be Dagbon Irigyiŋ Ghana poɔ.

## Tontonziiri
Iddrisu pampana e la Deɛpete Executive Secretary of Ghana Free Zones Authority naŋ kaara Tema enclare.

### Pɔletese
A 2021 begemaale nuuri neɛbo eŋɛ, Iddrisu da are la a Sagnarigu Gbandige O ne begemaale die mɛmba Alhassan Bashir Fuseini naŋ e NDC bie naŋ da nyɛ zunoɔ ne 26,898 nuuri naŋ e 70.7%, ka lɛ vɛŋ ka Fuseini  da di a kyakya kyɛ ka Iddrisu meŋ nyɛ 7,888 nuuri naŋ e 20.7%  naŋ da ba nyɛ zunoɔ.

Kyaare ne a 2020 nuuri neɛbo, Iddrisu da kpɛ la a begemaale biiri  kyakya ko a NPP primaries, a Tolon Gbandige eŋɛ. GYoone 2020 eŋɛ o di la a primaries ko a Tolon Gbandige, seɛre o naŋ na wa daa Incumbent mɛmba ko begemaale die Wahab Wumbei Suhuyini naŋ toŋ begemaale die gbɛre buyi a yi GYɛnoɔre 2013. 338 nuuri ka o da de di ne kyɛ ka Incumbent nyɛ 164 nuuri, kyɛ ka a biiri bata na meŋ zaa nyɛ 32 nuuri. 

Ba da neɛ la nuuri iri Iddrisu ka o e begemaale die mɛmba ko Tolon a 2020 Disembare begemaale die nuuri neɛbo eŋɛ. Peraa da ŋmɛ la ka ona la di a begemaale die nu neɛ saŋa na o naŋ da wa nyɛ 31,429 nuuri naŋ e 58.37% gaŋ Yussif Adam naŋ da peɛlɛ o kyɛ e Kataweɛ paate bie naŋ nyɛ 22,145 nuuri naŋ e 14.13%.

## Sommo Yizie
Habib Saad

**Habib Saad** e la a Gaanean pɔleteesa Aneŋ begemaala a ko a Seventh Parliament of the Fourth Republic of Ghana a ko Bortianor-Ngleshie-Amanfro paaloo nan be Greater Accra Region a ko a wɔɔ paati.
## Nyɔvore Piiluu Yɛlɛ
O dɔgebo bebiri la October 10, 1968, a yi Antoakrom, naŋ be Ashanti Region. O e la begemaala a ko a Seventh Parliament of the Fourth Republic of Ghana.

## Sakuuri Gaabo
O taa la Bachelor of Arts a yi India's Techno Global University. A yuoni 2000, poɔ la ka Habib Saad da e managing director a ko Go Enterprise

## Pɔlitisi
Habib Saad waa la a Wɔɔ Paati neɛ kaŋa aneŋ a paalemɛnte mɛmba neɛ kaŋa ko a Bortianor- Ngleshie- Amanfro vootiŋ paaloŋ naŋ be a Greater Accra Region poɔ a yi Gyɛnoɔre 2017 wa tɔ Gyɛnoɔre 2021.

### 2016 Vootiŋ
Habib Saad are ko la a Bortianor- Ngleshie- Amanfro vootiŋ paaloŋ paalemɛnte kogi a yuoni 2016 Gaanean vootiŋ kpoŋ a yi a Wɔɔ Paati deme poɔ. O da di la a vootiŋ ŋa ne 26, 034 vootiri ka lɛ wulo 53.09% a yi a vootiri zaa poɔ. O ŋmaa la Nba Bright Edward Kodzo Demordzi naŋ be a Kataweɛ Paati deme poɔ, Adjetey Larbie naŋ be a PPP,  Evans Nii Djambum naŋ be a DPP aneŋ Peter Adzido neŋ be a Convention People's Party deme poɔ zaa a vootiŋ saŋa. Ba vootiri naŋ tu taa la ŋa 19, 405 vootiri, 2, 529 vootiri, 867 vootiri aneŋ 200 vootiri a yi lɛ ŋa ba yoe naŋ tu taa lɛ ŋa. Ba vootiri naŋ wulo a yi kɔɔ poɔ tu taa la ŋa 39.57%, 5.16%, 1.77% aneŋ 0.41% a yi a vootiri zaa poɔŋ.

Habib Saad da ba la nyɛ zunoɔ a NPP 2020 yuoni ba meŋa vootiŋ eŋaŋ kyɛ ka Sylvester Tetteh eŋ leɛ di.

## Sommo Yizie
Haraa Daa Tɔnɔ

**Haaraa** vapɔrɔ baŋ maŋ de maale  ne la gyaŋgyaga (koɔseɛ ne haarevaari) a maŋ la saŋ la baalontɛɛtɛɛ te seŋ maaroŋ ane ataaba. Te maŋ baŋ nyɛ la vūūndaare meŋ o eŋa, taabore, kyɛ ka a wɔmɔ meŋ e bondirii (seemaa) kyɛ maŋ la baŋ maale kokoo. O tɔ maŋ miŋ la naŋbɔɔ Haaraa vaare maŋ e la tēē a kɔ maaroŋ ,poɔtee,eŋ-ɔɔ tee ɔɔri ane bizagŋbaa bie nyeŋmerɛɛ tee.
Hardi Tufeiru Mohammed

**Mohammed Hardi Tufeiru** e la Ghana pɔlitiseɛ aneŋ begemaala kaŋa ko a Seventh Parliament of the Fourth Republic of Ghana are ko a Nanton Vootiŋ Paaloŋ naŋ be a Northern Region a be a Wɔɔ paati poɔ. O e la bagena kpoŋ aneŋ accountant kpoŋ, a yi a Institute of Chartered Accountant (ICAG) aneŋ a taa MBA ne Accounting a yi a University of Ghana aneŋ Bachelor ne Commerce degree a yi a University of Cape Coast. Pampana o waa la a Deputi Minisita ko Agriculture.

## Kannoo Yɛlɛ
O nyɛ la GCE  a yuoni 1996 aneŋ a gaa a University of Cape Coast te nyɛ B.Comm (Accounting) a yuoni 2000 poɔ. O la nyɛ la M.B.A ne accounting a yi a University of Ghana a yuoni 2006. O da la e la a neŋkpoŋ kaŋa ko a Institute of Chartered Accountant ( Accounting) a yuoni 2009. O la e la neŋpkopŋ ko IIA ( Auditing) 2016.

## Toma Yɛlɛ
Hon. Mohamed Hardi Tuferu daaŋ e la Univeniti karema yi a yuoni 2001 te tɔ 2006 a yi a Tamale Technical University aneŋ a daaŋ e Weɛ soba ko a Audit a yuoni 2006 te tɔ 2016. O la ziŋ la a Audit Reports Implementation Komitii kogi ko gbɛre gambo Sɛkɔndere institutions a yi a yuomo 2008 aneŋ 2016, amine la a University for Development Studies aneŋ Tamale Technical University. A yi a yuoni 2007 te tɔ 2016, o daaŋ e la a weɛ soba ko a Tamale Technical University's Internal Audit Department. A yi a Tamale Technical University aneŋ a Institutes ko Distance Learning, o da kanne la accounting, Taxation, Cost & Management Accounting, Auditing, MIS, Public Sector Accounting, aneŋ Quantitative Methods (University of Cape Coast, University of Ghana aneŋ Kwame Nkrumah University of Science and Technology)

## Bɛgemaaledie Tonton Yɛlɛ
A 7th parliament saŋa na, o da waa la a Deputy Ranking Member ko a Public Accounts Komitii (PAC) aneŋ a neɛ kaŋa ko a Komitii ko Environment, Science aneŋ Technology. O da la e la African Parliamentary Union delegate. O da be la a Petroleum Commission Ghana Board of Directors a yi a yuoni 2017 te tɔ 2021, saŋa na o da waa a kogidaana ko a Finance aneŋ Local Content Komitiiri. A yi a yuoni 2017 wa tɔ 2021, o da la ziŋ paare la a Audit Komitii ko a Board of Ghana Gas Co. Ltd. O la e la neŋkpoŋ kaŋa ko a Public Accounts Komitii (PAC) aneŋ a Komitii ko a Local Government, Rural Development, aneŋ Decentralization Ko a pampana ŋa begemaale die poɔ.

## Sommo Yizie
Haruna Iddrisu

**Haruna Iddrisu** (dɔgebo bebiri 8 Sentɔmbare 1970) e la Ghanaian lɔɔya aneŋ pɔleteesa naŋ e a begemaala kaŋa a Seventh Parliament of the Fourth Republic of Ghana ko a Tamale South. O waa la zibile soba po-eŋ a bɛgemaaledie wederɛ ko a Kataweɛ paati a yi a yuoni Gyɛnoɔre 2017 kyɛ ka Ato Forson wa leɛre o.

## O Nyɔvore piiluu aneŋ Sakuu Gaabo
Haruna Iddrisu dɔgebo yuoni la 1970 a yi a Tamale, Ghana. O piili la o sakuuri gaabo a Kulikuli Sakuu. Iddrisu zanne la a University of Ghana a yi a yuoni 1993 wa tɔ 1997 a paaŋ nyɛ o  B.A. (Hons) ne Sociology. O da nɔŋ la sakuuribiiri pɔlitis yɛlɛ aneŋ o da waa la a National Union of Ghana Students wedeɛrɛ o yuon baaraa saŋa. Iddrisu e la barrister aneŋ meŋ o la a Ghana Bar Association a yi a yuoni 2002.

## O Naakõɔ Yɛlɛ
O naŋ da waa  sakuuribiiri wederɛ o sakuu kpoŋ gaabo saŋa,  Iddrisu leɛ kpɛ la pɔlitis meŋ a te leɛ National Youth Organizer ko a Kataweɛ paati (NDC) a yuoni 2002. O da taa la a  Naaloŋ ŋa lɛɛ yuomo anii a gba te leɛ Communication minista Kyɛ paaŋ sigi a Naaŋ a yuoni 2010 a ba la bɔ o zaa.

### O Naŋ Waa Begemaala
O bɔ la MP a yuoni 2004 vootuu kpoŋ ko a Tamale South constituency ba naŋ da ŋmaa paalaa.  Iddrisu da waa la Ranking Member ko a communication komitii aneŋ meŋ a la waa a Minority Spokesman ko Communications a fourth Parliament saŋa na a Kataweɛ paati, o paati la lɛ naŋ wa ba Naaŋkɔŋ eŋaŋ.

O la maaleŋ ziŋ la a begemaale kogi ŋa a 2008 vootuu a nyɛ 78.2% vootuu a yi a vootuu zaa lanne taa. O la maaleŋ ziŋ la a begemaale kogi ŋa a 2012 vootuu a nyɛ 74.6% vootuu yh a yi a vootuu zaa lanne taa.

A naazaa ka o paati ba nyɛ zunoɔ, kyɛ Haruna la maaleŋ ziŋ la a begemaale kogi ŋa a 2016 vootuu aneŋ ba la iri o a minority caucus k’o waa a Minority wedeɛrɛ a palemɛte ayopoi soba a Ghana republic anaare poɔ.

A Gyɛnoɔre 2020, Haruna Iddrisu tere la CHPS compound ko a Duunyin yideme naŋ be a Northern region a Ghana poɔ ka ba na maŋ nyɛ emmaarooŋ yi a.

### O Naŋ Waa Minista ko a Paaloŋ
O di la naaŋ yaga ko a gɔbenate amine la minista ko Communications a Mills aneŋ Mahama naaŋ saŋa aneŋ minista ko Trade a yi a yuoni 2013 wa tɔ 2014. A yidaandɔɔ John Mahama iri o minista ko Employment and Labour Relations a yuoni Gyoonoɔre 2014.

## O Meŋa Yɛlɛ
O waa la silamabie naŋ de pɔge, a taa biiri bata a yi Northern Region a Ghana poɔ.

## Leɛ kaa kyɛ

* https://en.m.wikipedia.org/wiki/List_of_Mills_government_ministers
* https://en.m.wikipedia.org/wiki/List_of_Mahama_government_ministers
* https://en.m.wikipedia.org/wiki/Tamale_South_(Ghana_parliament_constituency)
* https://en.m.wikipedia.org/w/index.php?title=Data_Protection_Act,_2012_(Act_843)_%E2%80%93_Ghana&action=edit&redlink=1

## Sommo Yizie
Haruna Seidu

**Alhaji Haruna Seidu** e la Ghana pɔletesean ko a 8th mɛmba begemaale die, a Ghana Republic anaare ane begemaale die mɛmba ko Wenchi Gbandige naŋ be Bono Irigyiŋ, Ghana poɔ.

## O Nyɔvore Piiluu ane Ganzanne
Ba dɔge la Haruna 4 Fɛboɔre 1974, O baa la Wenchi naŋ be Bono Irigyiŋ Ghana poɔ. O kanne de la Masɛɛ kyaare ne da da yɛlɛ zu kaabo yi da di yuoni 2015 poɔ.

## Tontonziiri
Haruna da e la da di ane yɛlɛ zu kaabo Manengya ko Lamini Investment Ghana Limited.  O e la kɔɔraa.

### Pɔletese Yɛlɛ
Haruna e la NDC mɛmba ane MP ko Wenchi Ghandige pampana ŋa. O di la a begemaale die kogi ne 26,068 nuuri naŋ e 51.1% kɔɔ poɔ yi a nuuri zaa kyɛ ka a NPP begemaale die gyongyoŋ mɛmba George Yaw Gyan-Baffuor meŋ nyɛ 23,102 nuuri naŋ e 45.3% kɔɔ poɔ yi a nuuri zaa.

#### Kɔmatee
Haruna e la kɔmatee mɛmba ko special Budget.

## Meŋɛ nyɔvore
Haruna e la silaamabie.

## O sombo
Gyɛnoɔre 2022, O ko la PWDs mine gbɛrɛɛ saakɛɛ a Wenchi Munisipal poɔ.

## Sommo Yizie
Hawa Yakubu

Ba dɔge la Hawa Yakubu Tarkwa poɔ kyɛ o yi la Pusiga Kosaasere teŋe na be a Gaana teŋkpoŋ kaŋa naŋ de Upper East region. A pɔge ŋa da e la MP a forth republic poɔŋ. Ona la ka ba da iri ka o e a Ghana ziseɛlɛ zukaara.
Hemang Lower Denkyira

**Hemang Lower Denkyira** e la a gbandigiri kaŋa naŋ areko a Gaana begemaale die. Ba maŋ vootu la begemaale die mɛmba neŋyeni tuuro a yageroŋ nuneɛ sobie. A Hemang Lower Denkyira gbandige be la Twifo/Heman/Lower Denkyira desekyere naŋ be a  Fante Irigyiŋ, Ghana poɔ.

## Torebogiri
A kogi ŋa bezie be la a Twifo/Heman/Lower Denkyira desekyere naŋ be a Fante Irigyiŋ, Ghana poɔ.

## Dabaŋkroŋ
Ba da iri  la a gbandige ŋa a yuoni 2004 saŋa na a Ghana vootu neŋkpoŋ naŋ da wɛle o ne paaloŋ  paala lezare ane awaɛ (29) naŋ vɛŋ ka a paaloo dɔgle yi turi (200) gaa tur-pie ane ata (230).

## Begemaaleba Mɛmbare

## Nu-nɛb Yeltare
Benjamin Bimpong Donkor naŋ e a begemaale die mɛmba (MP) pampana ko a Assin South paaloo da la ferɛ ba naŋ vootu a yuoni 2004 nu-neɛ saŋa, naŋ e a dɛndɛŋ soba. O la maale di la a kogi ŋa ne o zu a 2008 begemaale die nu-neɛ gyongyoŋ eŋɛ ane o naŋ da nyɛ 476 (2.4%) nuuri.

## Leɛ Kaa Kyɛ Meŋ

* Ghana begemaale die paaloo yoe
*Twifo/Heman/Lower Denkyira Desekyere

## Sommo Yizie